I 2011 utredet Ruter på oppdrag fra Oslo kommune muligheten for å legge trikketraseen i Dronning Eufemias gate (Bjørviklinja) via Kong Håkon 5.s gate og fram til Ekebergbanen ved Kongsveien. Dette som alternativ til den planlagte traseen via Bispegata med tilkopling til Ekebergbanen på Oslo torg. Daværende samferdselsbyråd Ola Elvestuen ba i januar 2012 Statens vegvesen vurdere muligheten for å legge Fjordtrikken i Kong Håkon 5.s gate.